open-index/open-wikipedia-markdown huggingface dataset:
Odintsovo

**Odintsovo** (russisk: Одинцо́во) er en by i Moskva oblast i Russland. Innbyggertall: 134&nbsp;844 (folketelling 2002). Bystatus ble innvilget i 1957.

## Eksterne lenker
*
Marja Vis

**Maria Margaretha Antje «Marja» Vis** (født 15. januar 1977 i Hoorn) er en nederlandsk tidligere skøyteløper. Under EM på skøyter 2007 i Collalbo, Italia ble hun nummer seks sammenlagt.

Hun debuterte i verdenscupen i Calgary i januar 2000. Hittil har hun ikke vunnet noe verdenscupløp, hun har som best to andreplasser, den ene i lagtempo. I sesongen 2001/02 kom hun på sjetteplass sammenlagt i langdistansecupen ( meter/ meter). 

Fra allround-EM har hun tre sjetteplasser som beste sammenlagtplasseringer (2002, 2003 og 2007). Fra allround-VM er niendeplassen fra 2002 hennes beste resultat. Hun er blitt nederlandsk mester tre ganger, og har seks andreplasser og to tredjeplasser. 

## Personlige rekorder

## Referanser


## Eksterne lenker
*  
* 
*
EM på skøyter 1994

**EM på skøyter 1994** ble avholdt den 7., 8. og 9. januar 1994 i Vikingskipet på Hamar i Norge. 

Gunda Niemann ble europamester for kvinner og Rintje Ritsma ble mester i herreklassen.

## Program

## Distansevinnere
;Herrer

;Damer

## Sammenlagt herrer

: NCxx = ikke kvalifisert for siste distanse, 10 000 m.
: DNS = ikke startet

## Sammenlagt damer

: NCxx = ikke kvalifisert for siste distanse, 5 000 m.

## Funksjonærer
Blant funksjonærene stilte norske Tore B. Ramton som overdommer og Marcel Lesche Vanberg som starter.

;Ledere, trenere og fysioterapeuter for den norske troppen
* Hans Trygve Kristiansen og Even Aas (trenere), Johnny Høgseth og Gunnar Samuelsen (fysioterapeuter).
* Laila Andresen og Finn Hodt (begge ledere)

## Kilder
* 
* 
* Norges Skøyteforbund Årbok 1992–1994 (1. april 1992 – 31. mars 1994) sidene 42 (funksjonær), 48 (løperrepresentasjon og ledere) og 142–143.

## Eksterne lenker
*  Resultater for damer og herrer på ISU sine sider
*  Medaljefordeling nasjonsvis og resultater for damer og herrer på The-Sports.org (ikke helt komplett, mangler Zsolt Zakarias)
* 
* 
* 
*
Hans Albertsen

**Hans Albertsen**, **Iohannes Albertus** (født 1525, død 25. mai 1569) var en dansk teologiprofessor og biskop i Sjælland fra 1560 til sin død.

Hans Albertsen var født i København og kom i en ung alder til universitetet, hvor han i 1544 tok den filosofiske bachelorgrad, og i 1546 tok han magistergraden. Selv om han ikke hadde studert i utlandet ble han likevel professor i gresk ved Københavns Universitet, senere (1554) i dialektikk.

Da biskop Peder Palladius i sine siste år var meget svak, hjalp Hans Albertsen ham med hans teologiske forelesninger. Den 1. april 1558 tok han bachelorgrad i teologi, og 31. mai samme år ble han teologiprofessor.

I slutten av 1559 ble han Palladius' medhjelper i bispeembetet, og etter hans bortgang ble han 29. mai 1560 valgt til superintendent eller biskop i Sjællands stift. 28. januar 1563 ble han dr.theol.

Han døde 25. mai 1569 som universitetets rektor. Han var gift 1550 med Karine, datter av lektor Anders Jensen Ljung, sogneprest i Malmö. En sønn av ham var magister Albert Hansen, som senere ble biskop i Århus.

## Referanser


## Eksterne lenker
* Runebergprosjektet: Dansk Biografisk Leksikon, 1. utgave
Peresvet

**Peresvet** (russisk: Пересве́т) er en by i Moskva oblast i Russland. Den ligger ved elva Kunja (en bielv til Dubna), rundt 90&nbsp;km nordøst for Moskva og 17&nbsp;km nord for Sergijev Posad. Innbyggertall: 17&nbsp;500 (2005 est.).

Offisielt ble Peresvet grunnlagt i 1955 som en bymessig bosetning som betjente *NIIChimMash* (russisk: НИИ́Хи́мМа́ш, en forkortelse for «forskningsinstitutt for kjemiteknikk»), et forskningsinstitutt for testing av rakettmotorer og vakuumkammertesting av romfartøyer. Bosetningen fikk navnet *Novostrojka* (russisk: Новостро́йка). 

Til 1992 var Novostrojka et forbudt område. I sovjetperioden var all bosetning fullstendig underlagt instituttets autoritet. Senere ble det styrt av administrasjonen i byen Krasnozavodsk. I 2000 fikk byen endelig innvilget bystatus og sitt nåværende navn (etter middelalderhelten Alexander Peresvet).

## Referanser


## Eksterne lenker
*
Nellejet Zorgdrager

**Nellejet Zorgdrager** (født 1942) er en nederlandsk sosialantropolog. Hun har arbeidet ved Instituut voor Culturele Antropologie og Instituut voor Scandinavische Talen en Literatuur ved Universitetet i Groningen.

Zorgdrager tok doktorgraden på et arbeid om Kautokeino-opprøret. Hun har også publisert andre artikler om samiske samfunnsforhold.

## Bibliografi (utdrag)
* Zorgdrager, Nellejet 1989: *De strijd der rechtvaardigen Kautokeino 1852 : religieus verzet van Samen tegen intern Noors kolonialisme* : (with a summary in English) = The battle of the righteous. Kautokeino 1852 / Nellejet Zorgdrager. - Groningen, 1989. - 446 s. + kart : ill., tab.
* Zorgdrager, Nellejet 1997: *De rettferdiges strid : Kautokeino 1852 : samisk motstand mot norsk kolonialisme* ; oversatt fra nederlandsk av Trond Kirkeby-Garstad. – Nesbru : Vett & viten ; Oslo : i samarbeid med Norsk folkemuseum, 1997. – 558 s. : ill. (Samiske samlinger ; B.18, red.: Ove Pettersen). Omarbeidet versjon av doktoravhandling – Universitetet i Utrecht, 1989. Sammendrag på nordsamisk, finsk og engelsk. Bibliografi: s. 533-545

## Referanser
Burt Munro

**Herbert James «Burt» Munro** (født 25. mars 1899 i Invercargill, New Zealand, død 6. januar 1978) var en newzealandsk motorsykkelfører. I 1967 satte han hastighetsrekord for motorsykler under 1000 ccm med sin ombygde 1920 modell Indian Scout på Bonneville Salt Flats i Utah. Den offisielle rekorden, som fortsatt gjelder (2008), er på 295,84 km/t.

I 2005 kom filmen *[[En høyst uvanlig mann]]* med Anthony Hopkins i hovedrollen, som bygger på historien om Burt Munro.

Filmens originaltittel: The worlds fastest indian

## Referanser


## Kilder
* AMA Motorcycle Hall of Fame: Burt Munro Besøkt 9. oktober 2018
* Indian Motorcycle: Burt Munro - 50th Anniversary Besøkt 9. oktober 2018
Australian Open 1995

**Australian Open 1995** ble arrangert i Melbourne 16. – 29. januar. Australian Open er en Grand Slam-turnering i tennis. Singleturneringen for herrer ble vunnet av amerikaneren Andre Agassi og dameturneringen ble vunnet av Mary Pierce fra Frankrike.

## Menn
### Kvartfinaler

### Semifinaler

 
### Finale

## Kvinner
### Kvartfinaler

### Semifinaler

 
### Finale

## Eksterne lenker
* ITF Menn , Kvinner
Europatouren i golf for menn 2008

Som vanlig tyvstartet Europatouren 2008 med noen turneringer på tampen av 2007, før den avsluttes med Volvo Masters i oktober.

## Turneringer

## Eksterne lenker
* Offisielt nettsted for Europatouren
Poul Madsen

**Poul Madsen** (født 1527, død 1590) var en dansk professor og teolog, og han var biskop i Sjællands stift fra 1569 til sin død.

I 1554 tok han magistergrad og ble professor i pedagogikk ved Københavns Universitet. Han var også lærer i hebraisk. Seinere ble han både professor i gresk og i 1560 i dialektikk.

Kun 34 år gammel ble han valgt til biskop i Ribe stift etter Hans Tausen. Dette embetet hadde han i 7 år. Men etter Hans Albertsens død i 1569 ble han valgt til biskop i Sjælland, det høyeste embetet i den danske kirke. 

Poul Madsen døde 30. oktober 1590, 63 år gammel. Han var gift fire ganger, men levde sine siste 12 år som enkemann.

## Referanser


## Eksterne lenker
* Runebergprosjektet: Dansk Biografisk Leksikon, 1. utgave
Morten Sandøy

**Morten Sandøy** (født 1964) er en norsk journalist og programleder som har vært ansatt i TV 2 siden i 1992. Han har primært vært tilknyttet ''TV 2 Nyhetene'' og nyhetssendingene i ''TV 2 Nyhetskanalen''. 

Sandøy er utdannet fra journalisthøgskolen i Oslo, og studerte før dette økonomi og administrasjon ved Distriktshøgskulen i Sogndal.  

Han startet yrkeskarrieren i NRK Sogn og Fjordane som reporter og vaktsjef, før han begynte som frilanser for *[[Radiosporten]]* og *[[Dagsrevyen]]*. I 1992 gikk han til det nyetablerte TV 2 hvor han i starten jobbet i utenriksredaksjonen før han begynte som nyhetsanker og programleder i *[[Lørdagsmagasinet|Magasinet]]*. Etterhvert ble han også ankermann i *[[TV 2 Nyhetskanalen]]* og programleder for morgenprogrammet ''God morgen Norge''. Sommeren 2018 var han medprogramleder for *God sommer Norge*. 

Som tenåring hadde Sandøy en birolle i den norske dramafilmen ''Martin'' (1981).

I 2011 fikk han Kringkastingsprisen.

Sandøy ble gift 1997 med Andrine (pikenavn: Hansen) fra Balestrand.

## Referanser
Lars Hertervigs plass (Stavanger)

**Lars Hertervigs plass** i Stavanger ligger mellom Tanke Svilands gate og Løkkeveien, vest for Gamle Stavanger. Her står en statue av maleren Lars Hertervig, laget av Stinius Fredriksen i 1948.  På motsatt side av Tanke Svilands gate ligger grøntområdet Rudlå.
Løkkeveien (Stavanger)

**Løkkeveien** (1–111, 8–90) i Stavanger går fra Bjergsted i nord til rundkjøringen ved Kannikparken like ved fylkesadministrasjonen i gamle Stavanger sykehus. Midt i Løkkeveien ligger krysset ved Ny Olavskleiv, som kommer sørvestover i en tung bakke fra hovedpostkontoret. Her ligger blant annet studenthuset Folken, SAS-hotellet og Clarion-hotellet. I nord ligger Løkkeveien vest for Gamle Stavanger.

## Referanser
Rolling Rock

**Rolling Rock** er et amerikansk ølmerke av typen lys lager. Den ble opprinnelig brygget lokalt i Pennsylvania, men grunnet god marketsføring og høy kvalitet fikk den popularitet over hele landet, og er nå nasjonalt tilgjengelig. Merket ble solgt til Anheuser-Busch i 2006, og brygges nå i New Jersey. 

Rolling Rock kan enkelt gjenkjennes med sine spesielle flasker, som har lysegrønn farge og påmalt etikett.

## Eksterne lenker
*
Kannikparken

**Kannikparken** er en park i Stavanger. Parken danner grensen mellom byens sentrum og utfarten fra byen på E39. Nordover går Løkkeveien mot Bjergstedparken, østover går Madlaveien mot Rogaland Teater og Bergelandstunnelen, og vestover mot E39. Sør for parken ligger Gamle Stavanger sykehus, som i dag tjener som kontorer for fylkesadministrasjonen. 

Gjennom parken renner Kannikbekken.  Den kommer fra Mosvatnet, men renner stort sett i rør før parken. Bekken kommer til overflaten ved statuen «Gutten og havfruen» og renner ut i Breiavatnet.

Parken ble anlagt i engelsk landskapsstil omkring 1900, basert på tegninger av gartner Poul Holst Poulsson.

Ved en tildeling i 1932 ble Stavanger Byselskap gitt 6000 kroner fra Bertha Bergs legat til å finne en passende skulptur til parkens fonteneanlegg. Billedhugger Ståle Kyllingstad fikk oppdraget og laget statuen «Gutten og havfruen» i bronse. Avdukingen skjedde 12. mai 1933 av formannen i Byselskapet, advokat Trygve Wyller.

## Referanser


## Eksterne lenker
* Kjell's Photo Web  Bilder fra Kannikparken.  Besøkt 8. oktober 2020
Obstfelders plass (Stavanger)

**Obstfelders plass** i Stavanger ble anlagt i 1999 i forbindelse med 100-årsjubileet for dikteren Sigbjørn Obstfelder død. I dette området ligger Kongsgata, hvor Sigbjørn Obstfelders barndomshjem lå. Plassen ligger mellom Kongsgata, Hetlandsgata og Pedersbakken.

## Referanser
Lendeparken

**Lendeparken** er en park i Stavanger, anlagt til ære for byoriginalen, livskunstneren og menneskevennen Lars Lende.

Lendeparken ligger oppe i bakken på vestsiden av Vågen, som danner inngangen fra sør mot Gamle Stavanger. Sør for parken går Lars Hertervigs gate mot kommuneadministrasjonen og hovedpostkontoret.

I parken er det en lekeplass og flere statuer:
* En statue som forestiller Lenden, en ponni og vogn der det står "Alt for barna".
* En statue med en flosshatt, papegøye, ambolt og saxofon og apekatt. Dette var gjenstander som var betydningsfulle for Lenden.

## Galleri



## Eksterne lenker
* Historien om Lars Lende. Erling Jensens hjemmeside (lest 8. august 2008)
* Flyfoto med kartmulighet (lest 8. august 2008)
Jorenholmen

**Jorenholmen** i Stavanger har byens mest omdiskuterte byggverk, parkeringshuset som fjerner all utsikt til sjøen fra Klubbgata. Parkeringshuset på Jorenholmen har innkjørsel fra Verksgata, like ved Stavanger Aftenblads bygg. Anlegget består av 500 parkeringsplasser fordelt på tre etasjer.

Sørover fra Jorenholmen går Klubbgata til byparken, østover Verksgata til Fiskepiren med ferjeterminalen, og vestover Havneringen til Kjerringholmen med Oljemuseet.

## Historie
Jorenholmen var en holme. I 1784 ble det bygget en steinbro fra Holmen og inn til land. Senere har sundet blitt fylt ut og vokst sammen med byen.

Jorenholmen tilhørte Hospitalet i Stavanger fra 1600-tallet, og kan ha gjort det siden Hospitalet ble opprettet på 1200-tallet. Etter å ha vært ubebodd på 1600-tallet, leide så Hospitalet ut Jorenholmen i mindre tomter, og det ble det satt opp sjøhus her, de første i regnskapsåret 1694–1695.

Peder Valentin Rosenkilde opprettet et skipsverft i 1819. Det største skipet var briggen «Norden» fra 1827 på 114 com. læster. Det var også pakkhus på Jorenholmen på 1820-tallet. Senere også C. Houge Thiis hermetikkfabrikk.

## Tøgehålå og Sundtahålå
Da sundet ut til Jorenholmen ble fylt igjen ble det to viker på hver side av Jorenholmen. Tøgehålå i øst og Sundtahålå i vest.

I Sundtahålå var det på 1800-tallet en rekke store sjøhus. Her kom det i sildetida inn mye sild som ble sløyet, saltet og lagt i tønner. Det var også en åpen plass der en hadde et lager med bark fra en nærliggende barkemølle. Det var også et skipsverft. En tid var Sundtahålå også stedet for byens løsgjengere.

Det var også en innendørs badeanstalt (Jorenholmen Bad) fra 1878 fram til 1970 i Jorenholmgata 21. Denne ble bygget med penger fra Brennevinssamlagets overskudd. Det ble laget varmt vann med kullfyr. Det var oppvarmet gytjebad med gytje som kom i tønner fra Idsal. Det var også badstu, «vannkur» for folk med revmatiske lidelser, damp-, svovel og furunålsbad.

I Tøgehålå var det grunt, den ble brukt som en liten småbåthavn med en liten brygge innerst. Den ble mye brukt til opplag av små båter. Brygga ble utvidet i 1893 da et hus ble revet.

## Kilder
* Bærheim Anders: Et gammelt trafikksentrum, Stavanger Aftenblad, 6. september 1955
* Danielsen Nils Georg: Tøgehålå – en østens markedsplass, Stavanger Aftenblad, 2. desember 1978.
* Henriksen Chr: Stavanger i svunne dager, ny utgave 1975.
* "S. H.": Sundtehullet, en levning fra 1790, avisinnlegg 26. oktober 1926
* Stavnem T: Optegnelser vedkommende Stavanger fortid, Stavanger, 1906
Klubbgata (Stavanger)

**Klubbgata** i Stavanger starter i nordenden av byparken ved Obstfelders plass og ender ved parkeringshuset på Jorenholmen i nord. Midt i gaten møtes Klubbgaten og Hospitalsgata. Sørover går Hospitalsgata til Pedersgata og går mot Petrikirken, Nytorget og Østre bydel.

Under gateløpet renner Skolebekken. Skolebekken var fram til 1848 østgrensen for Stavanger by.

Gata mellom Kongsgata og Hospitalgata ble bygget i 1916. Veien ble bygget med en bredde på 12,5 meter. Grunnen ble avstått av Stavanger Klubbselskap som eide det som nå er Handelens hus. Kommunen fikk hagegrunnen gratis. Navnet på denne delen av gata har den etter Stavanger Klubbselskap (Klubben). Navnet ble vedtatt av bystyret i 1918.

Ved Hospitalgata var det en bro over Skolebekken – gjerne kalt Grinda. Grinda lå omtrent der inngangen til Prix-butikken er nå (2013). Mellom Grinda og til Nygata gikk det en gate som het Skolebekkgata.

Mellom Hospitalgata og Jorenholmen ble opparbeidet slik den er nå i 1964, som riksvei 40. Veien ble bygget med en bredde på 16 m meter. Arbeidet ble betalt over statsbudsjettet. Det ble revet en rekke hus mellom Hospitalgata og Jorenholmen. Gata Jorenholmstredet ble en del av Klubbgata.

I krysset med Nygata var det en dam, som kan ha vært brukt som kverndam. Her var det også en bro over Skolebekken. Stavanger Hospital lå på østsiden av dagens Klubbgate, og kanskje også Persklosteret.

Siden 1960-tallet er det kommet en rekke ruvende bygg i gata: Bøndernes hus, Handelens hus, Arkaden kjøpesenter, Misjonsselskapets bygg, Bredalgården, Idunbygget, Vestagården og Aftenbladbygget. Bare mellom Nygata og Jorenholmen er det igjen et par hus fra før 1960, med Myhregården som det mest staselige.

## Litteratur
* Arthur J. Tønnesen: Skolebekken – bispealmenningen, Stavanger aftenblad, 8. januar 1964.
* Stavanger Aftenblad: Byggekvote til Misjonsselskapet, Ankerbygget og Idungården, 15. februar 1966.
* Arne Kvitrud: Stavangers middelaldergeografi fra St. Annas bro til Korbrødregården, Stavanger Museums årbok 2011.
Kiellandshagen

**Kiellandshagen** i Stavanger er en liten park like ved Breiavatnet og Kongsgård skole, lengst vest i byparken. Navnet har hagen fått fordi forfatteren Alexander Kiellands barndomshjem lå her. 

Kiellandsparken fikk en solid oppgradering som del av tusenårsstedet i Stavanger i 2007.

## Historikk
Ved graving for Posthuset i 1907 ble det gjort funn som gikk tilbake til vikingtid eller tidlig middelalder. Det ble også funnet fundamenter og keramikk som kan ha vært fra en kirke, og det har vært gjettet på om Olavsklosteret og Olavskirken sto her.

Kiellandshagen var eid av presten Hartvig Godsen (1649–1733), og da han døde, solgt på auksjon til presten Morten Morup. Datteren Ellen Morup og svigersønnen kapellan Jens Taur overtok så.

29. november 1773 ble eiendommen solgt til Stavanger amt for bruk som radesykehus. Det var så i bruk som sykehus fram til 1842, da et nytt sykehus ble bygd på Pedersgjerdet (nå Tinghuset i Bergelandsgata).

Fra 1842 til 1907 var huset i Kiellandfamiliens eie. Forfatteren Alexander Kielland ble født her. Huset til Kiellandfamilien ble revet i 1907 for å gi plass til byens hovedpostkontor. Sigval Bergesen d.e. var lokalpolitiker i Stavanger på tiden, og ønsket å bevare huset som bymuseum, men møtte motstand i formannskapet.

Postkontoret ble innviet i 1911, en kjempebygning med to tårn, og i mange år med Adam Egede-Nissen som postmester. I 1974 ble det revet, etter at det nye posthuset hadde åpnet ved Lars Hertervigsgate i 1972.

## Referanser
Tawny Cypress

**Tawny Cypress** (født 8. august 1976 i Point Pleasant i New Jersey) er en amerikansk skuespillerinne. Hennes mor er av ungarsk og tysk avstamning, mens hennes far er av afroamerikansk og indiansk avstamning. Hun er mest kjent for rollen som «Simone Deveaux» i superhelt-serien *[[Heroes (TV-serie)|Heroes]]*.

## Biografi
### Tidlig liv og familie
Cypress vokste opp i Point Pleasant i New Jersey og bor nå i New York City.

Cypress ble gift med Bill Charles i 2000, og de fikk et barn sammen, men skilte seg etter fire år.
Hennes eldre bror, Toby Cypress, lager tegneserier.

### Utdannelse
Tawny Cypress studerte blant annet ved Boston University, Westminster Choir College i Princeton og ved Rutgers University. Hun er også en tidligere student fra Barbara Marchant and The William Esper Studio i New York City.

## Skuespillerkarriere
Cypress har spilt ulike roller på fjernsyn og teater, og har blant annet hatt rollen som Ginger «Love Tap» LeBeau i dramaserien *[[K-Ville (TV serie)|K-Ville]]*, en politikvinne som må håndtere ettervirkningene av Orkanen Katrina.

### Heroes
Cypress ble virkelig kjent gjennom rollen som «Simone Deveaux» i superhelt-serien *[[Heroes (TV-serie)|Heroes]]*. «Simone Deveaux» er kjæresten til maleren «Isaac Mendez», men blir etterhvert sammen med «Peter Petrelli» spilt av Milo Ventimiglia. Rollefiguren «Simone Deveaux» har ingen superkrefter i serien, og blir etterhvert skutt og drept av «Isaac Mendez».

## Utvalgt filmografi
* *[[K-Ville (TV serie)|K-Ville]]* – som Ginger «Love Tap» LeBeau
* *[[Heroes (TV-serie)|Heroes]]* – som Simone Deveaux
* *[[World Trade Center (film)|World Trade Center]]* – som blødende kvinne
* *[[Jonny Zero]]* – som Nina Calvo
* *[[Third Watch]]* – som A.D.A. Sharon Burns
* *[[All My Children]]* – som Shambala Stevens
* *[[100 Centre Street]]* – som Cassandra Rodriguez
* *[[Autumn in New York]]* (2000) – som Melissa

## Referanser


## Eksterne lenker
* 
* Heroeswiki: Tawny Cypress
Lapara

* *[[Lapara bombycoides]]*
* *[[Lapara coniferarum]]*
* *[[Lapara halicarniae]]*
* *[[Lapara phaeobrachycerous]]*

***Lapara*** er en slekt av sommerfugler som tilhører familien svermere (Sphingidae). Det er beskrevet bare fire arter, som alle lever i de østlige delene av Nord-Amerika.

## Utseende
Forholdsvis små til middelsstore (vingespenn 45 – 78&nbsp;mm), mer eller mindre ensfarget grå svermere. Larvene er grønne med hvite lengdestriper og mangler det hornet på bakkroppen som mer karakteristisk for de fleste svermerlarver.

## Levevis
Disse svermerne er først og fremst knyttet til forskjellige arter av furu (*Pinus* spp.), men larvene kan også leve på lerk (*Larix* spp.).

## Systematisk inndeling

* Ordenen sommerfugler, Lepidoptera Linnaeus, 1758
** Gruppen Glossata
*** Gruppen Coelolepida
**** Gruppen Myoglossata
***** Gruppen Neolepidoptera
****** Gruppen Heteroneura
******* Gruppen Eulepidoptera
******** Gruppen Ditrysia
********* Gruppen Apoditrysia
********** Gruppen storsommerfugler, Macrolepidoptera
*********** Overfamilien spinnere (i vid forstand), Bombycoidea
************ Familien svermere, Sphingidae
************* Underfamilien Sphinginae
************** Slekten ***Lapara*** Walker, 1856 – fire arter, Nord-Amerika
*************** *[[Lapara bombycoides]]* Walker, 1856
*************** *[[Lapara coniferarum]]* (Smith, 1797)
*************** *[[Lapara halicarniae]]* (Strecker, 1880) – bare i Florida
*************** *[[Lapara phaeobrachycerous]]* Brou, 1994 – Louisiana og sørøstre USA

Lapara bombycoides MHNT CUT 2010 0 151 Lake Katerine Oneida County, Wisconsin, male.jpg|*[[Lapara bombycoides]]*
Lapara coniferarum CUT MHNT 2010 0 151 Arlington county Virginia, male.jpg|*[[Lapara coniferarum]]*


## Kilder
* Oehlke, W. Sphingidae of the Americas – Sphingini. http://www.silkmoths.bizland.com/trsphingini.htm

## Eksterne lenker
*
Dana Davis

**Dana Davis** (født 1984) er en amerikansk skuespillerinne, musiker og sanger. Hun er allikevel mest kjent for rollen som *Monica Dawson* i superhelt-serien *[[Heroes (TV-serie)|Heroes]]*.

## Biografi
### Tidlig liv, familie og utdannelse
Davis ble født i Davenport i Iowa i 1984, og gikk senere på Davenport North High School i den samme byen, og gikk videre på Loyola Marymount University i 2001 der hun fikk en grad i musikk. Hun spiller fiolin, og var sanger i en gruppe ved navn "Necessity".

## Karriere
### Skuespillerkarriere
Dana Davis ble en ung skuespillerinne. Hun har spilt roller som *Althea* i *[[Gilmore Girls]]*, og hatt en birolle i *The Nine*. Dana har også hatt roller i flere andre kjente TV-serier som *[[Boston Public]]*, **, *[[Cold Case]]*, *[[The O.C]]*, *[[Point Pleasant (TV-serie)|Point Pleasant]]*, *[[Veronica Mars]]* (sammen med en annen Heroes-skuespiller Kristen Bell og Rick Peters), *[[Malcolm in the Middle]]*, og *[[Joan of Arcadia]]*. Hun har også hatt filmroller, i filmer som *[[Coach Carter]]*. Dana har spilt teater på Broadway i *Fools,* *The Miracle Worker* og noen musikaler.

#### Heroes
Davis fikk rollen som *Monica Dawson* i superhelt-serien *[[Heroes (TV-serie)|Heroes]]* i den andre sesongen av serien. *Monica Dawson* er søskenbarn med *Micah Sanders* (spilt av Noah Gray-Cabey), og har også superkrefter, «muskler med minne».

### Musikkarriere
Dana har også vært med å spilt i *That's So Raven*, med Barbra Streisand på sin *Timeless Tour,* og har synget kor for Peabo Bryson og Roberta Flack.

## Utvalgt filmografi
* *[[Prom Night]]* – film fra 2008
* *[[Heroes (TV-serie)|Heroes]]* – TV-serie, Sesong 2 (2007–)
* *The Nine* – TV-serie, 13 episoder
* *[[Gilmore Girls]]* – TV-serie, 2 episoder
* *[[Coach Carter]]* – film fra 2005
* *Raise Your Voice* – film fra 2004
* *[[Boston Public]]* – TV-serie, 2 episoder

## Referanser


## Eksterne lenker
*
Psilogramma increta

***Psilogramma increta*** er  en sommerfugl som tilhører familien svermere (Sphingidae). Denne store svermeren lever over mye av Asia. De østligste bestandene er vanskelig å skille fra den beslektede arten *[[Psilogramma menephron]].*

## Utseende
En stor (vingespenn 90 – 127&nbsp;mm), gråbrun svermer, nokså variabel i fargen. **Hodet** er stort og bredt, antennene ganske korte med en markert krok ytterst. **Brystet** har svarte sider, bakkroppen har en smal, mørkebrun midtstripe. **Forvingen** er brun med to korte, svarte tverrbånd ved fremkanten og to utydelige, hvite tverrbånd som går over hele vingen. Det er to korte, svarte lengdestreker nær midten av vingen og en litt lengre strek i vingespissen. Noen eksemplarer har et bredt, mørkt tverrbånd midt på vingen. **Bakvingen** er kastanjebrun med en svartkantet, lys flekk ved bakhjørnet. Den slanke larven er sterkt variabel i fargen, men har alltid tydelige skråstriper på sidene. Huden er glatt og hornet på bakkroppen stort og kraftig. Puppen har en nokså rett, fri sugesnabel-slire som går parallelt med kroppen.

Psilogramma increta MHNT CUT 2010 0 50 Ban Kheum Laos dorsal.jpg|*Psilogramma increta*  ♂ 
Psilogramma increta MHNT CUT 2010 0 50 Ban Kheum Laos ventral.jpg| *Psilogramma increta*  ♂ △	
Psilogramma increta MHNT CUT 2010 0 344 Ban Kheum Laos female dorsal.jpg|*Psilogramma increta*  ♀ 	
Psilogramma increta MHNT CUT 2010 0 344 Ban Kheum Laos female ventral.jpg|*Psilogramma increta*   ♀ △	


## Levevis
Larven kan leve på en lang rekke busker og løvtrær, for det meste i oljetrefamilien (Oleaceae), maskeblomstfamilien (Scrophulariaceae) og jernurtfamilien (Verbenaceae). Eksempler på vertsplanter er trompettre (*Catalpa*), *[[Campsis]]*, *[[Dimocarpus]]*, ask (*Fraxinus*), liguster (*Ligustrum*), *[[Melia (botanikk)|Melia]]*, *[[Olea]]*, *[[Osmanthus]]*, *[[Paulownia]]*, sesam (*Sesamum indicum*) og syrin (*Syringa*).

## Utbredelse
Denne svermeren finnes fra Kashmir i vest østover til Indonesia, nordover til Nord-Japan, Korea og det nordøstlige Kina. Det er uvisst hvor langt øst den går, fordi de østligste bestandene er meget vanskelige å skille fra den nærtbeslektede arten *[[Psilogramma menephron]].* Den har dessuten blitt innført til Hawaii nylig.

## Kilder
* Pittaway, A.R. (2007) Sphingidae of the Eastern Palearctic http://tpittaway.tripod.com/china/p_inc.htm
## Eksterne lenker
*
Psilogramma menephron

***Psilogramma menephron*** er  en sommerfugl som tilhører familien svermere (Sphingidae). Denne arten finnes i de østlige Asia, i Australia og på øyene i Stillehavet.

## Utseende
En stor (vingespenn 82 – 138&nbsp;mm), brun svermer, vingemønsteret sterkt varierende. Hodet er stort og bredt, antennene ganske korte med en krok ytterst. Brystet er kantet med svart, bakkroppen har ingen tydelige fargetegninger. Forvingen er brun med varierende tegning, ofte med to buede, hvite tverrbånd og flere mørke streker. Bakvingen er mørkebrun, ved bakhjørnet med en lys flekk kantet med svart. Larven er grønn med markerte, lyse skråstriper på sidene. hornet på bakkroppen er knudrete. Puppen har en buet, kølleformet, fri sugesnabel-slire.

Psilogramma menephron MHNT CUT 2010 0 33 Doi Inthanon Chiang Mai Thailande dorsal.jpg|♂  	
Psilogramma menephron MHNT CUT 2010 0 33 Doi Inthanon Chiang Mai Thailande ventral.jpg|♂  △
Psilogramma menephron MHNT CUT 2010 0 38 Doi Inthanon Chiang Mai Thailande female dorsal.jpg|♀ 	
Psilogramma menephron MHNT CUT 2010 0 38 Doi Inthanon Chiang Mai Thailande female ventral.jpg|♀ △		
Psilogramma menephron (19276643118).jpg|larve


## Levevis
Larven kan finnes på en rekke forskjellige busker og trær i oljetrefamilien (Oleaceae), Bignoniaceae, maskeblomstfamilien (Scrophulariaceae), rosefamilien (Rosaceae) og jernurtfamilien (Verbenaceae). Den store og grådige larven kan gjøre skade i olivendyrking, og også snaugnage syrin, liguster og andre prydbusker. Både larven og de voksne kan lage klikkende lyder om de blir forstyrret. De voksne svermerne besøker gjerne blomster.

## Utbredelse
Svermeren finnes i det sørøstligste Asia, Indonesia, store deler av Australia, og på de vestligste øyene i Stillehavet. En innført bestand på Hawaii, som ble antatt å være denne arten, har vist seg å være den nærtbeslektede *[[Psilogramma increta]].*

## Kilder
* Pittaway, A.R. (2007) Sphingidae of the Eastern Palearctic http://tpittaway.tripod.com/china/p_men.htm
## Eksterne lenker
*
Den 65. Golden Globe-utdelingen

**Den 65. [[Golden Globe-prisene|Golden Globe]]-utdelingen**

13. januar 2008

----
Film – Drama: 
*** Om forlatelse ***
----
Film – Musikal eller komedie: 
*** Sweeney Todd – Demonbarbereren fra Fleet Street ***
----
TV-serie – Drama: 
*** Mad Men ***
----
TV-serie – Musikal eller komedie: 
*** Extras ***
----
Miniserie eller TV-film: 
*** Longford ***


**Den 65. [[Golden Globe-prisene|Golden Globe]]-utdelingen** ble avholdt søndag 13. januar 2008 for å tildele priser til de beste prestasjonene innen film og TV i 2007.

## Vinnere
**Beste film – drama:** *[[Om forlatelse]]*

**Beste kvinnelige skuespiller i film – drama:** Julie Christie – *[[Away from Her]]*

**Beste mannlige skuespiller i film – drama:** Daniel Day-Lewis – *[[There Will Be Blood]]*

**Beste film – musikal eller komedie:** *[[Sweeney Todd – Demonbarbereren fra Fleet Street (film)|Sweeney Todd – Demonbarbereren fra Fleet Street]]*

**Beste kvinnelige skuespiller i film – musikal eller komedie:** Marion Cotillard – *[[La Vie en rose (film)|La Vie en rose]]*

**Beste mannlige skuespiller i film – musikal eller komedie:** Johnny Depp – *[[Sweeney Todd – Demonbarbereren fra Fleet Street (film)|Sweeney Todd – Demonbarbereren fra Fleet Street]]*

**Beste kvinnelige birolle i film:** Cate Blanchett – *[[I'm Not There]]*

**Beste mannlige birolle i film:** Javier Bardem – *[[No Country for Old Men]]*

**Beste animasjonsfilm:** *[[Rottatouille]]* 

**Beste fremmedspråklig film:** *[[The Diving Bell and the Butterfly]]* (Frankrike)

**Beste regi:** Julian Schnabel – *[[The Diving Bell and the Butterfly]]*

**Beste manus:** *[[No Country for Old Men]]* – Joel og Ethan Coen

**Beste originalmusikk:** *[[Om forlatelse]]* – Dario Marianelli

**Beste filmlåt:** «Guaranteed» av Eddie Vedder – *[[Into the Wild]]*

**Beste TV-serie – drama:** *[[Mad Men]]*

**Beste kvinnelige skuespiller i TV-serie – drama:** Glenn Close – *[[Damages]]*

**Beste mannlige skuespiller i TV-serie – drama:** Jon Hamm – *[[Mad Men]]*

**Beste TV-serie – musikal eller komedie:** *[[Extras]]*

**Beste kvinnelige skuespiller i TV-serie – musikal eller komedie:** Tina Fey – *[[30 Rock]]*

**Beste mannlige skuespiller i TV-serie – musikal eller komedie:** David Duchovny – *[[Californication (TV-serie)|Californication]]*
 
**Beste miniserie eller TV-film:** *[[Longford]]*

**Beste kvinnelige skuespiller i miniserie eller TV-film:** Queen Latifah – *[[Life Support]]*

**Beste mannlige skuespiller i miniserie eller TV-film:** Jim Broadbent – *[[Longford]]*

**Beste kvinnelige birolle i en TV-serie, miniserie eller TV-film:** Samantha Morton – *[[Longford]]*

**Beste mannlige birolle i en TV-serie, miniserie eller TV-film:** Jeremy Piven – *[[Entourage]]*

## Se også
* Den 80. Oscar-utdelingen

## Referanser
Udyret fra Säffle

***Udyret fra Säffle*** eller ***Mannen på taket***, org. *Den vedervärdige mannen från Säffle* (1971) er en roman av forfatterparet Sjöwall & Wahlöö i deres krimserie om Martin Beck og hans kolleger. Dette er den sjuende boken i serien ''Roman om en forbrytelse'' (*Roman om ett brott*).

Boken ble først utgitt på norsk med tittelen *Udyret fra Säffle* i Gyldendals svarte serie i 1973, oversatt av Truls Hoff. Det kom fem gjenutgivelser av denne oversettelsen med samme tittel fram til 2004, deretter ble den utgitt som *Mannen på taket* i ny oversettelse ved Bodil Engen av Piratforlaget i 2006.

## Handling
På en stille kveldsstund blir den høytstående politioffiseren Nyman bokstavelig talt slaktet i sykehussengen sin. Det er ikke vanskelig å finne personer som har motiv for å drepe ham, siden Nyman var en særdeles hatet mann; problemet er snarer å snevre det ned til en mistenkt. 

Det er verdt å merke seg at denne romanen avviker fra de andre i serie ved at hovedpersonen oppfører seg som sanne helter. På den måten virker den mer å være en amerikansk enn en europeisk roman. Det uheldige resultatet er at Martin Beck blir skutt,  og det er først i neste roman det blir avslørt at han så vidt overlever.

Det er også noe annet som gjør at denne romanen atskiller seg fra resten av serien og det er at handlingen foregår i løpet av mindre enn 24 timer, der de andre foregår over en periode på flere uker eller til og med flere måneder.

## Karakterer og deres utvikling
Martin Beck og hans nå voksne datter Ingrid videreutvikler vennskapet; de går ut og spiser sammen. 

## Filmatisering
Romanen ble filmatisert i 1976 med tittelen *[[Mannen på taket]]*. Bo Widerberg hadde regien, og hovedrollene ble spilt av Carl-Gustaf Lindstedt, Sven Wollter og Thomas Hellberg.

## Den svenske kulturkanonen
I 2025 ble *Udyret fra Säffle* tatt opp i Sveriges kulturkanon i kategorien litteratur.

## Referanser
Natural Born Killers

***Natural Born Killers*** er en amerikansk film fra 1994 med skuespillerne Woody Harrelson og Juliette Lewis i hovedrollene. Filmen er regissert av Oliver Stone etter originalmanus av Quentin Tarantino.

Filmen er først og fremst en satirisk og mediekritisk film om medienes tabloidisering. Filmen fikk god mottakelse av kritikerne, men ble også kritisert for utstrakt bruk av grove filmatiske voldsskildringer. Den britiske premieren på *Natural Born Killers* og *[[Reservoir Dogs]]* ble utsatt i flere måneder pga mordene på Suzanne Capper (1992) og James Bulger (1993).

## Handling
Filmen handler om det unge paret Mickey og Mallory Knox som begge kommer fra en enkle kår og har hatt en vanskelig barndom. Mickey, som jobber som varebud, forelsker seg i kunden Mallory og de bestemmer seg for å rømme etter å ha myrdet Mallorys brutale far. De begir seg ut på en reise langs Route 66 der de fortsetter sin morderferd, og etterlater seg bare én person som kan fortelle om hva som har hendt.

## Skuespillere
* Woody Harrelson som Mickey Knox
* Juliette Lewis som Mallory Wilson Knox
* Robert Downey jr. som Wayne Gale
* Tom Sizemore som etterforsker Jack Scagnetti
* Tommy Lee Jones som Dwight McClusky
* Rodney Dangerfield som Ed Wilson
* Edie McClurg som Mrs. Wilson
* Sean Stone som Kevin Wilson
* Russell Means som Warren Red Cloud
* Lanny Flaherty som Earl
* Evan Handler som David
* Balthazar Getty som bensinstasjonansatt
* Richard Lineback som Sonny
* Kirk Baltz som Roger
* Steven Wright som dr. Emil Reingold
* Pruitt Taylor Vince som Kavanaugh
* Joe Grifasi som sheriff Duncan Homolka
* Everett Quinton som Wurlitzer
* Marshall Bell som Deputy
* Peter Crombie som politimann
* Grand L. Bush som innsatt i fengsel
* Louis Lombardi som Sparky
* Dale Dye som Dale Wrigley
* Corey Everson som Mallory Knox
* O-Lan Jones som Mabel

## Referanser


## Eksterne lenker
*
Kubinka

**Kubinka** (russisk: Ку́бинка) er en by i Moskva oblast i Russland. Den ligger ved elva Setun, 63&nbsp;km vest for Moskva. Bystatus ble innvilget i 2004. Innbyggertall: 26&nbsp;158 (folketelling 2002).

I Kubinka lå Sovjetunionens område for testing av stridsvogner, og i dag ligger Kubinka stridsvognmuseum i byen. Det ligger også en militær flybase her, og den statlige russiske flyfabrikanten Mig MAPO har en fabrikk i byen.

## Eksterne lenker
*
Bedlams kube

**Bedlams kube** er en puslegåte oppfunnet av Bruce Bedlam.  Puslegåten består av tretten polykubiske brikker (brikker som består av flere kuber): tolv pentakuber og en tetrakube.  Målet er å sette sammen disse bitene til en 4 x 4 x 4-kube.  Det fins 19 186 ulike måter å gjøre det på, om man ser bort fra rotasjoner og refleksjoner.  

Selv om Bedlams kube hovedsakelig bare er det neste logiske steget opp fra 3 x 3 x 3-kuben, også kalt Somakuben, er den mye vanskeligere å løse.  

*Bedlam puzzle company* ble investert i med godt resultat av to BBC2-'dragons', Rachel Elnaugh og Theo Paphitis, i løpet av andre sesong av *Dragons' Den*, Storbritannias svar på tv-programmet Skaperen.  Likevel valgte igangsetteren bak Bedlams kube, Danny Bamping, å velge et banklån i stedet for investeringen deres.

Verdensrekorden i å sette sammen Bedlams kube lyder på 7,7 sekunder og innehas av nordmannen Aleksander Iljasov.

## Se også
* Slothouber–Graatsma puzzle
* Soma cube
* Conway puzzle
* Polycube
* CalmPlex MindBlock

## Referanser


## Eksterne lenker
* Offisiell side for Bedlam Puzzles
* Løsning på Bedlams kube
Kubinka stridsvognmuseum

**Kubinka stridsvognmuseum**, eller *Stridsvognmuséet i Kubinka*, er et stort museum for stridsvogner i Russland, beliggende i byen Kubinka, like utenfor Moskva. Muséet har mange berømte stridsvogner fra første verdenskrig, andre verdenskrig og den kalde krigen. Muséet huser også mange unike kjøretøyer, slik som Panzer VIII Maus, Objekt 279 og en Mörser Karl, samt enestående prototyper fra Russland og Tyskland. Muséet har sin bakgrunn i forskningssamlingen til stridsvogntestbasen i Kubinka. De fleste vestlige stridsvognene fra den kalde krigen er krigstroféer fra Midtøsten, Afrika, Vietnam og Latin-Amerika, som ble sendt sent til stridsvogntestbasen for å testes for svakheter.

Fra august til oktober i 2007, fortalte muséets nettsted at det var stengt for utenlandske besøkende etter ordre fra militæret.

## Eksterne lenker
* 
* Nettsted for Kubinkas frivillige restaureringsteam
Anne Ingstadbjørg

**Anne Ingstadbjørg** (født 14. mai 1979) er en norsk tidligere skiskytter.

Anne Ingstadbjørg debuterte internasjonalt under junior-VM 1998, der hun kom på 13.-plass både på normal- og sprintdistansen.

Hun debuterte i verdenscupen i Pokljuka i 2005 med en 68.-plass på sprinten. Deretter gikk hun vekselvis europacup- og verdenscuprenn. Hun tok sine første poeng i verdencupen i Holmenkollen sesongen 2006/07, da hun ble nummer 29. Hennes største prestasjon ble en andreplass med det norske stafettlaget i Ruhpolding i sesongen 2007/08.

## Referanser


## Eksterne lenker
*
Mars Global Surveyor

**Mars Global Surveyor** (**MGS**) var en amerikansk romsonde utviklet av Jet Propulsion Laboratory ved NASA. Sonden ble skutt opp fra Cape Canaveral den 7. november 1996, med det formål å kartlegge overflaten på Mars. Kartleggingen startet i mars 1999 og var fullført i januar 2001.

Etter at hovedoppdraget var fullført ble sonden instruert til å fotografere andre objekter av interesse. Den 2. november 2006 mistet bakkekontrollen kontakten med sonden. Et svakt signal som indikerte at sonden hadde gått inn i «sikkerhetsmodus» ble registrert tre dager senere. Senere forsøk på kommunikasjon med Surveyor mislykkedes, og prosjektet ble offisielt erklært avsluttet av NASA i januar 2007.

## Mulig oppdagelse av vann på Mars
Den 6. desember 2006 frigjorde NASA bilder av kratrene Terra Sirenum og Centauri Montes, som de mener peker i retning av at det har vært rennende vann på Mars i løpet av de siste fem årene. De frigitte bildene ble tatt av Mars Global Surveyor mellom 1999 og 2001, og er muligens sondens siste bidrag til vår kunnskap om Mars, og til spørsmålet om det er eller kan ha vært liv på Mars.

## Referanser


## Eksterne lenker
*
Svetlana Sleptsova

**Svetlana Jurjevna Sleptsova** (russisk Светлана Юрьевна Слепцова, født 31. juli 1986 i Khanty-Mansijsk) er en russisk tidligere skiskytter. Hun var med på det russiske laget som ble verdensmester på stafett i VM i skiskyting 2009 i Pyeongchang. Sleptsova ble olympisk mester da hun deltok på Russlands lag som vant stafetten i Vinter-OL 2010 i Vancouver.

Hun har flere meritter fra junior-VM. Under junior-VM 2005 vant hun normaldistansen, og to år senere tok hun gull på både sprinten og jaktstarten. Sleptsova deltok første gang i verdenscupen sesongen 2006/07. Under VM i skiskyting 2008 i Östersund tok hun bronse på Mixed-stafetten sammen med Oksana Neupokojeva, Dmitrij Jarosjenko og Nikolaj Kruglov. Hennes første pallplasseringer i verdenscupen var andreplassene på sprintdistansen i Oberhof og i Ruhpolding i januar 2008. I tillegg tok hun to verdenscupseire på sprinten og jaktstarten i Holmenkollen. Hennes tredje seier kom på en sprint i Hochfilzen sesongen 2008/09. Hun har totalt fem individuelle verdenscupseire og kom på 8.-plass i verdenscupen sammenlagt sesongen 2007/08.

I februar 2020 ble hun funnet skyldig i brudd på dopingreglementet. Sleptsova ble utestengt i to år og alle hennes resultater fra 2013/14-sesongen ble slettet.

## Referanser


## Eksterne lenker
* 
* på Biathlonworld
Rulling

Innen fartøydynamikk og kjøretøydynamikk er **slingring** eller **rulling** (engelsk: *roll*) et stivt legeme sin rotasjon om sin lengdeakse, eksempelvis på en bil, båt eller fly. Rulling kan oppstå på grunn av ytre påvirkning av vær og vind, eller som et resultat av styring av fartøyet. Noen eksempler på rulling er:

* På en båt kan rulling oppstå på grunn av bølger og vind, eller på grunn av at båten svinger.
* På et fly kan det oppstå på grunn av turbulens, eller på grunn av at flyet skal rulle for å svinge.
* På en bil kan rulling oppstå på grunn av lastoverføring når bilen svinger, eller på grunn av vegdossering. En krengningsstabilisator er et stag som kan gjøre en bil mindre krengningsvillig.

## Fly
På et fly foregår kontrollert rulling ved å vippe opp balanseroret på den ene vingen og ned på den motsatte vingen. Dersom flyet ruller helt rundt sin lengdeakse kalles dette en rull (engelsk: *roll*), og kan gjøres som en akrobatisk manøver. Manøveren utføres med balanserorene på vingene, som styres av stikka i førerkabinen. Ved å bevege stikka hardt til den ene siden, vil flyet rulle. Manøveren krever at man har et relativt manøvrerbart fly, og for eksempel et moderne passasjerjetfly vil bare vanskelig kunne tvinges til en rull, mens militære jagerfly kan rulle helt rundt på et par sekunder. En vanlig måte å svinge på for jagerfly, er nettopp ved å rulle en kvart rull for deretter å bruke høyderoret til å svinge (rulling for så å bruke pitch, såkalt *banked turn*). En tønnerull er en manøver hvor flyet roterer fullstendig rundt både langsgående og sideakse.

## Se også
* Tait-Bryan rotasjoner, generelt om rotasjon om 3 akser.
* Kajakkrulle, selvredningsteknikk ved rulling med kajakk

## Referanser
Elisabeth Bakke

**Elisabeth Bakke** (født 1962) er en norsk statsviter som for tiden er  førsteamanuensis ved Universitetet i Oslo (UiO).  Bakke avla  i 1989 hovedfag i statsvitenskap ved UiO med temaet jugoslavisk nasjonalitetspolitikk mellom 1945 og 1980.  I 1999 avla hun doktorgraden samme sted med en avhandling om nasjonalitetsproblematikken i Tsjekkoslovakia i mellomkrigstiden. Bakke var fra 1989 til 1993 informasjonssjef i Senterpartiet. 

Bakkes faglige hovedinteresser knytter seg til nasjonalisme, nasjonal identitet og nasjonalitetspolitikk, Sentral- og Øst-Europa (med unntak av det tidligere Sovjetunionen), europeisk identitet, samt demokratisering og partiutvikling. 

## Bibliografi (utvalg)
* Bakke, Elisabeth, Knut Heidar og Einar Berntzen (red.): *Politikk i Europa: Partier, regjeringsmakt, styreform*, Universitetsforlaget, utgaver 2008 og 2013
* Bakke, Elisabeth & Nick Sitter (2005): *Patterns of Stability. Party Competition and Strategy in Central Europe since 1989*, Party Politics, Vol 11. no. 2 (2005): 243–265.  
* Bakke, Elisabeth (2004): *The making of Czechoslovakism in the First Republic*, i: Martin Schulze Wessel (red): Loyalitäten im polyethnischen, multikonfessionellen Staat: Die Erste Tschechoslowakische Republik 1918–1938. München: Collegium Carolinum. 
* Bakke, Elisabeth (2004): *Defenestrasjon – ein tsjekkisk politisk tradisjon?* Nordisk Østforum vol. 18, 2/2004: 145–162. 
* Bakke, Elisabeth (red.) (2002): Sentral-Europa og Baltikum etter 1989. Oslo: Det Norske Samlaget. 
* Bakke, Elisabeth (2001): *Språk og nasjonsforming i Noreg i eit europeisk perspektiv*, i Elisabeth Bakke & Håvard Teigen (red.): Kampen for språket.Oslo: Samlaget. 
* Bakke, Elisabeth (2001): *Kva(r) er Sentral-Europa*? i Harald Baldersheim & Knut Heidar (red.): Statsvitenskapelige utsyn. Kristiansand S: Høyskoleforlaget. 
* Bakke, Elisabeth (2000): *Tomáš G. Masaryk og det tsjekkiske spørsmål*, i Nordisk Østforum 2/2000. 
* Bakke, Elisabeth (1999): *Doomed to failure? The Czechoslovak nation project and the Slovak autonomist reaction 1919–1938*. Oslo: Series of dissertations submitted to the Department of Political Science, Faculty of Social Sciences, University of Oslo, No. 11/99 
* Bakke, Elisabeth (1995): *Mot ein europeisk identitet*? i Tidsskrift for samfunnsforskning 4/1995.
* Bakke, Elisabeth (1989): *På slakk line. Jugoslavisk nasjonalitetspolitikk 1945-1980*, hovedoppgave i statsvitenskap, Universitetet i Oslo.

## Eksterne lenker

* Presentasjon på UiOs sider 
* Presentasjon av Bakkes disputas, UiOs nettsider
Kaisa Mäkäräinen

**Kaisa-Leena Mäkäräinen** (født 11. januar 1983 i Ristijärvi) er en finsk tidligere skiskytter. I sesongen 2010/2011 vant hun, som den første skiskytteren fra Finland, verdenscupen sammenlagt. Hun vant verdenscupen sammenlagt i alt tre ganger. Hun har i tillegg seks VM-medaljer, hvorav ett gull, fra 2011, 2012, 2015, 2016 og 2017.

Mäkäräinen konkurrerte i verdenscupen fra sesongen 2005/06 til 2019/20. Hennes gjennombrudd kom i 2010/11-sesongen, som ble kronet med seier både sammenlagt og i jaktstartcupen. Før dette var hennes beste plasseringer en 13.-plass sammenlagt (2007/08) og en 8.-plass i en enkeltdisiplin (normaldistansecupen i 2006/07). Etter dette var hun i åtte sesonger på rad blant de fem beste, med sammenlagtseire igjen i Vinter-OL-sesongene 2013/14 og 2017/18. I sesongen 2014/15 ble hun nummer to sammenlagt etter å ha vunnet seks enkeltrenn, det fleste hun vant i én sesong. Hun vant i alt 27 enkeltrenn i verdenscupen, og da hun la opp i 2020 hadde bare fem kvinner vunnet flere seire.

Mäkäräinen deltok i alle verdensmesterskap fra 2005 til 2020. Bortsett fra en fjerdeplass i jaktstart i 2009 oppnådde hun ingen gode plasseringer før i 2011 i Khanty-Mansijsk. Her ble hun verdensmester i jaktstart og vant sølvmedaljen i sprint. Året etter fikk hun bronse på fellesstarten i Ruhpolding. Hun har også bronse på normaldistansen i 2015 i Kontiolax, fellesstarten i 2016 i Oslo og fellesstarten i Hochfilzen i 2017.

Mäkäräinen deltok i tre Vinter-OL for Finland, i Vancouver 2010, Sotsji 2014 og Pyeongchang 2018, med 6.-plass på fellesstarten i 2014 som beste resultat.

## Enkeltseire i verdenscupen

## Referanser


## Eksterne lenker
* 
*
Breili

**Breili** er en gard i Nordlia i Østre Toten (gnr. 121). Garden er med sine 600 mål dyrka mark den største i Nordlia og blant de ti største i kommunen. Eiendommen ligger ved fylkesvei 33, med hovedbygningen på nordsida av veien og låven på sørsida.
Garden har lang strandlinje mot Mjøsa, der det er badestrand. Som en av to garder i Nordlia drives det fortsatt mjølkeproduksjon (2008).

Breili var i nesten 60 år fogdegard. Eiendommen ble i 1802 kjøpt av fogd Børge Johan Schultz, som bosatte seg på Breili, men som også var eier av flere andre garder. Schultz brukte bl.a. nabogarden Kallrustad sammen med Breili. Etter fogden fikk husmannsplassen Børhaug (=*Børgehaug*) navn. Etter Schultz' død, i 1832, ble parten Breilibakken fraskilt, samtidig med Kallrustad. Det gjenværende Breili ble solgt til Jens Mørk Friis, som også var fogd. Friis ble pensjonert i 1860, og fogdeembetet ble flytta til den nyoppretta kjøpstaden Gjøvik.

Helt øverst på eiendommen ga i 1897 den daværende eieren *Laura Olsen* tomt til Nordlia kirke. Hennes sønn, Ludvik Olsen Breilid, var medlem av byggekomiteen, lokalpolitiker og skribent.

Følgende husmannsplasser har ligget under Breili: 
*Breilistranda 
*Børhaug (står fortsatt) 
*Smedstuggua 
*Steinsrud

Gardsnavnet tolkes av Oluf Rygh som "den brede Li", noe som passer med den vidstrakte forma på eiendommen. Før Breilibakken ble fradelt, var garden faktisk enda breiere. 

## Eksterne lenker
Norske Gaardnavne
Tatjana Moisejeva

**Tatjana Jurjevna Moisejeva** (russisk *Татьяна Юрьевна Моисеева*, født 7. september 1981 i Khanty-Mansijsk) er en russisk skiskytter.

Moisejeva deltok under junior-VM 2001, der hun vant normaldistansen og i tillegg vant gull med det russiske stafettlaget.

Hun har deltatt i verdenscupen siden sesongen 2003/04, og har tre andreplasser som beste resultat (per 15. januar 2008).

## Referanser


## Eksterne lenker
* 
* Fakta på Biathlonworld
Carsten Pump

**Carsten Pump** (født 30. september 1976) er en tysk skiskytter.

Pump debuterte i verdenscupen sesongen 2002/03. Hans hittil fremste resultat kom i sesongen 2007/08, da Pump fikk sin første pallplass i finske Kontiolax, der han kom på tredjeplass på sprinten.

## Referanser


## Eksterne lenker
* 
* Fakta på Biathlonworld